בספטמבר 2019, הורן הודיע שהוא עובד על אלבום האולפן השני שלו. הסינגל הראשון של האלבום, "Nice to Meet Ya", יצא ב-4 באוקטובר 2019. ב-30 באוקטובר, הורן הכריז שהוא יוצא לסיבוב הופעות ב-2020. הסינגל השני של האלבום, "Put a Little Love on Me", יצא ב-6 בדצמבר 2019.
במרץ 2020 שיתף הורן פעולה עם הזמרת אשלין ריי וילסון בשיר "Moral of the Story".
במאי 2021, התארח בסינגל "Our Song" של עם הזמרת אן-מארי.
חיים אישיים.
הוריו של הורן התגרשו ואמו התחתנה פעם נוספת מאז. להורן יש אח אחד, גרג הורן. הורן תומך במועדון הכדורגל דרבי קאונטי. הורן הוא חובב גולף ומשחק באירועי גולף רבים ובשעות הפנאי. הוא גם נהנה לצפות במשחקי טניס וקריקט לעיתים. הוא הלך לצפות באליפות אוסטרליה הפתוחה פעמיים. הורן הוא חבר קרוב של הטניסאי נובאק ג'וקוביץ' והוא תומך בקבוצת הקריקט האירית.
בקיץ 2010, בזמן ששיחק כדורגל עם חבריו, הורן נפצע בברכו ונגרמה לו בעיה אשר חזרה על עצמה מספר פעמים, ביניהן בתקרית ב-2013 שבה הוא נקע את הברך על הבמה בזמן הופעה באנטוורפן, בלגיה. לאחר סיום סיבוב ההופעות בינואר 2014, הורן הגיע לארצות הברית על מנת לבצע ניתוח גדול בברך. לאחר הניתוח, הורן הוזמן על ידי ז'וזה מוריניו לפיזיותרפיה עם מועדון הכדורגל צ'לסי. הורן ביצע פיזיותרפיה עם חברי הקבוצה והפיזיותרפיסט שלהם במשך כחודשיים במתחם האימונים שלהם בבריטניה.
ב-2017, הורן הצטרף ל-"Modest golf management team", והוא תומך ומאמן שחקני גולף מקצוענים.
בשנים 2017–2018 היה הורן בזוגיות עם הזמרת והשחקנית היילי סטיינפלד.
באפריל 2018, הורן סיפר על ההתמודדות שלו עם הפרעה טורדנית-כפייתית קלה ועם חרדה.
פילנתרופיה.
בתור חבר בלהקת וואן דיירקשן הורן השתתף בקמפיין "Action 1D" שמטרתו הייתה להעלות את המודעות על עוני קיצוני, חוסר שוויון, ושינויי האקלים בעזרת מיליוני המעריצים של הלהקה. הלהקה גם שיתפה פעולה עם העמותה "Comic Relief" וגייסה מעל שני מיליון לירה שטרלינג לצדקה.
במאי 2014 הורן ערך משחק כדורגל של מועדון הכדורגל לסטר סיטי באצטדיון קינג פאוור שמטרתו לגייס כסף לארגון Irish Autism Action. במשחק הכדורגל היו כ-10,000 צופים והורן הצליח לגייס כ-300,000 לירה שטרלינג לצדקה. בשנת 2016, הורן המשיך לתמוך בארגון וגייס כסף בעזרת מכירת חולצות במהדורה מיוחדת. הורן שיתף פעולה עם המגזין Golf Digest, על מנת לתמוך בפרויקט REACH military families. ב-2016, הורן ושחקן הגולף ג'סטין רוס יצרו את "Horan and Rose Gala", אירוע צדקה שמסייע לחקר הסרטן בקרב ילדים ונערים בבריטניה. במאי 2016 האירוע התקיים בלונדון ובו הייתה ארוחה שבישל השף ג'יימי אוליבר והופעה של הזמר אולי מארס. ב-2017 הורן קיבל את "פרס ארני" על תרומותיו הרבות לצדקה.
שדה התעופה הבינלאומי עביד אמאני קארומה
שדה התעופה גימפו
Silkway איירליינס
ארה אדומת מצח
ארה אדומת מצח (שם מדעי: "Ara rubrogenys"; למרות שהאקדמיה ללשון נתנה שם זה למין "Ara miltaris") הוא מין של תוכי האנדמי למחוז הררי קטן ומדברי בבוליביה, ונמצא בסכנת הכחדה. תוכי זה נפוץ בשבי אך לא כחיית מחמד. תוכי זה ידוע גם כארת לפרשניה, על שם האורניתולוג הצרפתי פרדריק דה לפרשנייה, שהיה ראשון לתאר את המין.
תיאור.
אורכה של ארה זו 55-60 ס"מ. צבעה בעיקר ירוק ויש לה מצח אדום, כתם אדום מעל האוזניים ואדום בוהק או כתום מתחת לכנפיים. יש לה עור ורדרד המשתרע סביב העיניים. בנוסף, עיקול הכנפיים שלה ונוצות הכנף הראשיות הן אדומות.
תפוצה ובית גידול.
תפוצת ארה אדומת מצח מוגבלת לאזור הררי קטן של דרום מרכז בוליביה הממוקם כ-200 ק"מ ממערב לסנטה קרוז. בית הגידול של הארה מאופיין בצמחייה טבעית שכוללת קקטוסים, עצים קוצניים ושיחים. האקלים הוא צחיח למחצה עם לילות קרים וימים חמים. רוב הארות מקננים בחורים בעצים גדולים, אבל לרוב בסדקים אנכיים בצוקים. ארה זו נלכדת על ידי סחר בחיות מחמד ונהרגת על ידי חקלאיים מקומיים בעקבות פשיטה על יבולים.
עוצבת שועלי האש
מרתה
אליפות ישראל בשחמט 2002
אליפות ישראל בשחמט 2002 הייתה האליפות ה-26 של ישראל בשחמט, היא אורגנה על ידי האיגוד הישראלי לשחמט והשתתפו בה 32 שחמטאים.
האליפות התקיימה בשיטת השווייצרית וכללה 9 סיבובים.
שופט התחרות היה מלכיאל פרץ.
בתחרות זכה איליה סמירין, שצבר 6.5 נקודות מ-9 אפשריות והקדים בהתרת שוויון נקודות את רבי-האמנים בוריס אברוך וזבולון (לאוניד) גופשטיין.
נואה מילס
נואה מילס (באנגלית: Noah Mills; נולד ב-26 באפריל 1983) הוא דוגמן ושחקן קנדי.
ביוגרפיה.
מילס נולד בטורונטו, קנדה כצעיר מבין חמישה ילדים. ב-2003 בעת שלמד באוניברסיטה הוא החל לדגמן.
דוגמנות.
ב-2004 הוא צעד בתצוגות של גוצ'י ואיב סן-לורן בפריז ובמילאנו וב-2005 הוא חתם על חוזה עם דולצ'ה וגבאנה, ב-2009 הופיע בעירום בקמפיין של החברה לצד דוגמניות כמו קלאודיה שיפר. ב-2011 דגמן לחברת לקוסט.
משחק.
ב-2010 הוא הופיע בסרט "סקס והעיר הגדולה 2" כאחד מהרומנים של סמנתה. ב-2011 החל לשחק בקומדיית המצבים "מרוששות" בתפקיד רובי, למשך 3 פרקים. ב-2017 החל לשחק בסדרת הטלוויזיה הצבאית "האמיצים" של רשת NBC, בתפקיד ג'וסף ג'י. מגווייר לצד השחקנים אן הייש ומייק ווגל. בשנת 2018 שיחק בסרט הטלוויזיה של הולמרק "המגפיים של סנטה". בשנת 2019 שיחק בסדרת המשטרה "The Enemy Within" ברשת NBC בתפקיד הראשי לצדה של ג'ניפר קרפנטר.
מריה קרולינה, נסיכת שתי הסיציליות (1820–1861)
מריה קרולינה, נסיכת שתי הסיציליות (באיטלקית: Maria Carolina di Borbone-Due Sicilie; 29 בנובמבר 1820 – 14 בינואר 1861), הייתה בתו של פרנצ'סקו הראשון, מלך שתי הסיציליות ואשתו של האינפנטה קרלוס, רוזן מונטמולין.
ביוגרפיה.
מריה קרולינה נולדה ב-29 בנובמבר 1820 בנאפולי, לפרנצ'סקו הראשון, מלך שתי הסיציליות ומריה איזבלה מספרד, בתם של קרלוס הרביעי, מלך ספרד ומריה לואיסה מפארמה. בשנת 1830 מת אביה פרנצ'סקו הראשון, מלך שתי הסיציליות, ואחיה פרננדו השני, מלך שתי הסיציליות עלה לשלטון במקומו. ב-10 ביולי 1850 התחתנה מריה אנטוניה עם האינפנטה קרלוס, רוזן מונטמולין, אך לא היו להם ילדים. ב-14 בינואר 1861 מתה מריה קרולינה במפתיע בטריאסטה, יחד עם בעלה וגיסה האינפנטה פרננדו דה בורבון וברגנסה.
מריה ביאטריקס, ארכידוכסית אוסטריה-אסטה
מריה ביאטריקס, ארכידוכסית אוסטריה-אסטה (בגרמנית: Maria Beatrix von Österreich-Este; 13 בפברואר 1824 – 18 במרץ 1906), הייתה בתו של פרנץ הרביעי, דוכס מודנה, ואשתו של חואן, רוזן מונטיסון.
ביוגרפיה.
מריה ביאטריקס נולדה ב-13 בפברואר 1824 במודנה, לפרנץ הרביעי, דוכס מודנה ולמריה ביאטריצ'ה, נסיכת סבויה בתם של ויטוריו אמנואלה הראשון, מלך סרדיניה ומריה תרזה מאוסטריה-אסטה, מלכת סרדיניה.
ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני ילדים. בתחילה התגוררו השניים במודנה, אולם לאחר מהפכות 1848 באיטליה עברו השניים לאוסטריה, ומשם ללונדון, שם פיתח חואן נטיות ליברליות, ובעקבות כך הוא נפרד ממריה ביאטריקס שחזרה למודנה עם ילדיהם.
בשנת 1861 מתו אחי בעלה האינפנטה קרלוס, רוזן מונטמולין והאינפנטה פרננדו דה בורבון וברגנסה במפתיע בטריאסטה, ומכיוון שלא היו לקרלוס ילדים, ירש בעלה חואן את תאריו. בשל דעותיו הליברליות לא היווה חואן יריב לאיזבלה השנייה, מלכת ספרד למרות הירידה הדרסטית בפופולריות שלה, ובעקבות כך דרש ממנו בנם קרלוס, דוכס מדריד לוותר לטובתו על תאריו. ב-3 באוקטובר 1868 ויתר חואן על תאריו לטובת בנו, ובעקבות כך פרצה המלחמה הקרליסטית השלישית שבה תמך חואן בבנו.
בשנת 1883 מת גיסה אנרי, רוזן שאמבור ללא ילדים, ומכיוון שבעלה חואן היה הצאצא הזכר הבכיר של לואי הארבעה עשר, מלך צרפת, הוא הוכר על ידי המפלגה הלגיטימית כז'אן השלישי, מלך צרפת ונווארה. רוב המלוכנים בצרפת לא קיבלו את טענתו של חואן, ותמכו בפיליפ, רוזן פריז מבית אורליאן כטוען לכתר הצרפתי. בשנת 1887 מת חואן בברייטון, וב-18 במרץ 1906 מתה מריה ביאטריקס בגרץ.
משפחתה.
ב-6 בפברואר 1847 התחתנה מריה ביאטריקס עם חואן, רוזן מונטיסון, ממנו נולדו לה שני בנים:
מישל מקנמרה
מישל איילין מקנמרה (באנגלית: Michelle Eileen McNamara; 14 באפריל 1970 – 21 באפריל 2016) הייתה כותבת ובלוגרית אמריקאית שעסקה בכתיבה בנושא מקרי פשע אמיתיים. מחברת הספר "I'll Be Gone in the Dark: One Woman's Obsessive Search for the Golden State Killer", שעסק בפרשת הרוצח מגולדן סטייט וראה אור ב-2018, לאחר מותה.
ביוגרפיה.
מקנמרה גדלה באוק פארק, אילינוי, בת לתומס וריטה מקנמרה, ולה ארבע אחיות ואח.
כשהייתה בת 14 נרצחה צעירה תושבת העיירה, שהתגוררה לא הרחק מביתה. הרוצח מעולם לא נתפס והמקרה עורר במקנמרה השראה ועניין בתחום.
בשנת 2005 נישאה לשחקן והקומיקאי פאטון אוסוולט ונולדה להם בת אחת. כתלמידת תיכון כתבה והייתה עורכת בעיתון בית הספר.
ב-1992 סיימה לימודיה באוניברסיטת נוטרדאם, וקיבלה תואר שני בכתיבה יצירתית מאוניברסיטת מינסוטה.
באפריל 2016 מתה מקנמרה בשנתה מהתקף לב. היא הייתה בת 46 במותה.
קריירה.
בשנת 1997, עם תום לימודיה, עברה ללוס אנג'לס במטרה לכתוב עבור תעשיית הסרטים והטלוויזיה.
בשנת 2006 השיקה מקנמרה את הבלוג "True crime Dairy" שעסק בחקר מקרי פשע קשים שלא פוענחו. הבלוג עסק בפשעים שלא זכו לתהודה רבה בציבור ובניסיון לפענח אותם.